CELEX: 31969R1913
Language: el
Date: 1969-09-29 00:00:00
Title: Κανονισμός (ΕΟΚ) αριθ. 1913/69 τής Επιτροπής τής 29ης Σεπτεμβρίου 1969 περί τής χορηγήσεως καί τού προκαθορισμού τής επιστροφής κατά τήν εξαγωγή τροφίμων αποτελουμένων βασικώς από σιτηρά γιά τά ζώα

Avis juridique important

|

31969R1913

Κανονισμός (ΕΟΚ) αριθ. 1913/69 τής Επιτροπής τής 29ης Σεπτεμβρίου 1969 περί τής χορηγήσεως καί τού προκαθορισμού τής επιστροφής κατά τήν εξαγωγή τροφίμων αποτελουμένων βασικώς από σιτηρά γιά τά ζώα  

Επίσημη Εφημερίδα αριθ. L 246 της 30/09/1969 σ. 0011 - 0012 Φινλανδική ειδική έκδοση: Κεφάλαιο 3 τόμος 2 σ. 0223  Δανική ειδική έκδοση: Σειρά I Κεφάλαιο 1969(II) σ. 0396  Σουηδική ειδική έκδοση: Κεφάλαιο 3 τόμος 2 σ. 0223  Αγγλική ειδική έκδοση: Σειρά I Κεφάλαιο 1969(II) σ. 0403  Ελληνική ειδική έκδοση: Κεφάλαιο 03 τόμος 4 σ. 0218  Ισπανική ειδική έκδοση: Κεφάλαιο 03 τόμος 3 σ. 0142  Πορτογαλική ειδική έκδοση : Κεφάλαιο 03 τόμος 3 σ. 0142 

ΚΑΝΟΝΙΣΜΟΣ (ΕΟΚ) αριθ. 1913/69 ΤΗΣ ΕΠΙΤΡΟΠΗΣ της 29ης Σεπτεμβρίου 1969 περί της χορηγήσεως και του προκαθορισμού της επιστροφής κατά την εξαγωγή τροφίμων αποτελουμένων βασικώς από σιτηρά για τα ζώαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 120/67/ΕΟΚ του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1398/69(2), και ιδίως το άρθρο 16 παράγραφος 6 και το άρθρο 24,  τον κανονισμό (ΕΟΚ) αριθ. 968/68 του Συμβουλίου της 15ης Ιουλίου 1968 περί του εφαρμοζομένου καθεστώτος στις συνθετικές τροφές με βάση τα σιτηρά για τα ζώα(3), και ιδίως το άρθρο 7 παράγραφος 5,  Εκτιμώντας:  ότι συμφώνως προς το άρθρο 7 παράγραφος 1 του κανονισμού (ΕΟΚ) αριθ. 968/68 η επιστροφή κατά την εξαγωγή συνθέτων τροφών με βάση τα σιτηρά για τα ζώα πρέπει να καθορίζεται αφού ληφθούν υπόψη μόνο τα προϊόντα τα οποία χρησιμοποιούνται συνήθως για την  παρασκευή τους και για τα οποία δύναται να καθορισθεί επιστροφή- ότι προς το σκοπό αυτό πρέπει να λαμβάνονται υπόψη μόνο τα προϊόντα των οποίων η ενσωματουμένη ποσότης στη σύνθετη τροφή ως και τα χαρακτηριστικά των είναι σαφώς αντιπροσωπευτικά της υποστάσεως της εν λόγω συνθέτου τροφής με βάση τα σιτηρά, ήτοι ιδίως  τα σιτηρά, τα άλευρα σιτηρών και προϊόντα μη παρασκευασθέντα, προερχόμενα από άλευρα και μεταχείριση σιτηρών, αποκλειομένων άλλων προϊόντων των οποίων η ενσωμάτωση σ' αυτό το είδος των τροφών παρουσιάζει μία συμπληρωματική ή περιθωριακή όψη- ότι για τον προσδιορισμό του ποσού της επιστροφής που αναφέρεται στα διάφορα αυτά προϊόντα σιτηρών, πρέπει να λαμβάνονται υπόψη οι εισφορές που ισχύουν το μήνα που προηγείται της εξαγωγής και κυρίως μεταξύ αυτών - του αραβοσίτου - ο οποίος είναι ο  συνηθέστερα πιο χρησιμοποιούμενος για την παρασκευή συνθέτου τροφής και ο οποίος, εξ αυτού του λόγου, λαμβάνεται υπόψη για τον υπολογισμό του μεταβλητού στοιχείου της εισφοράς- ότι η προσαρμογή της καθορισθείσης εκ των προτέρων επιστροφής πρέπει να πραγματοποιείται συναρτήσει της τιμής κατωφλίου των στοιχείων, βάσει των οποίων είχε καθορισθεί η επιστροφή, ήτοι του αραβοσίτου- ότι πρέπει κατά την προσαρμογή αυτή να λαμβάνεται  υπόψη η περιεκτικότης σε προϊόντα σιτηρών- ότι με σκοπό την απλοποίηση, η προσαρμογή αυτή πρέπει να πραγματοποιείται δια της εφαρμογής συντελεστών που αντιστοιχούν σε μία ταξινόμηση συνθέτων τροφών αναλόγως της περιεκτικότητός των σε προϊόντα σιτηρών- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως των Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά τη διάρκεια ενός δεδομένου μηνός η επιστροφή η οποία δύναται να χορηγείται κατά την εξαγωγή συνθέτων τροφών με βάση τα σιτηρά καθορίζεται ανά τόννο προϊόντος, αφού ληφθεί υπόψη, αφ' ενός ο μέσος όρος των εισφορών ανά 100 χγρ. του  αραβοσίτου, υπολογιζόμενος για τις είκοσι πέντε πρώτες ημέρες του μηνός που προηγείται της εξαγωγής και διορθούμενος συναρτήσει της τιμής κατωφλίου του αραβοσίτου που ισχύει το μήνα της εξαγωγής, αφ' ετέρου η περιεκτικότητα σε προϊόντα σιτηρών.   Άρθρο 2  1. Ο εξαγωγέας δηλώνει στους αρμόδιους οργανισμούς την όλη σύνθεση της συνθέτου τροφής με βάση σιτηρά, με το ακριβές ποσοστό κατά δασμολογική κλάση κάθε τύπου των προϊόντων τα οποία έχουν ενσωματωθεί.  2. Τα Κράτη μέλη λαμβάνουν όλες τις χρήσιμες διατάξεις για την εξασφάλιση της ακριβείας της δηλώσεως.   Άρθρο 3  Η προσαρμογή της καθοριζομένης εκ των προτέρων επιστροφής, σε συνάρτηση με την τιμή κατωφλίου του αραβοσίτου, σύμφωνα με το άρθρο 8 του κανονισμού (ΕΟΚ) αριθ. 968/68 πραγματοποιείται δι' αυξήσεως ή μειώσεως της επιστροφής της διαφοράς μεταξύ  των τιμών κατωφλίου για 100 χγρ. αραβοσίτου που ισχύουν αντιστοίχως για το μήνα υποβολής της αιτήσεως χορηγήσεως πιστοποιητικού, και του μήνα εξαγωγής, πολλαπλασιαζομένης με το συντελεστή, ο οποίος στη στήλη 2 του πίνακος του παραρτήματος αντιστοιχεί με  την περιεκτικότητα σε προϊόντα σιτηρών της συνθέτου τροφής για την οποία έχει προκαθορισθεί η επιστροφή κατά την εξαγωγή.   Άρθρο 4  Τα Κράτη μέλη κοινοποιούν στην Κοινότητα, το αργότερο την Τετάρτη εκάστης εβδομάδος για την προηγούμενη εβδομάδα τα κάτωθι στοιχεία:  α) τις συνολικές ποσότητες συνθέτων τροφών με βάση τα σιτηρά για τις οποίες έχουν εκδοθεί πιστοποιητικά εισαγωγής- β) τις συνολικές ποσότητες συνθέτων τροφών με βάση τα σιτηρά για τις οποίες έχουν εκδοθεί πιστοποιητικά εξαγωγής υπό το καθεστώς των επιστροφών- γ) τις εξαχθείσες ποσότητες εντός του πλαισίου ενός καθεστώτος τελειοποιήσεως προς επανεξαγωγή- δ) τις ποσότητες για τις οποίες έχουν εκδοθεί πιστοποιητικά εξαγωγής με καθορισμό εκ των προτέρων της επιστροφής.  Τα στοιχεία αυτά πρέπει να εκτιμώνται ανάλογα με τα προϊόντα τα υπαγόμενα σε εισφορά ή σε ειδική επιστροφή.   Άρθρο 5  Καταργείται ο κανονισμός (ΕΟΚ) αριθ. 1252/69 της Επιτροπής της 30ήςΙουνίου 1969 περί της χορηγήσεως και του προκαθορισμού της επιστροφής κατά την επανεξαγωγή των συνθέτων τροφών με βάση τα σιτηρά για τα ζώα(4)- Ο παρών κανονισμός αρχίζει να ισχύει την 1η Οκτωβρίου 1969.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Σεπτεμβρίου 1969.  Για την Επιτροπή Ο Πρόεδρος Jean REY  (1) ΕΕ αριθ. 177 της 19.6.1967, σ. 2269/67.  (2) ΕΕ αριθ. Ν 179 της 21.7.1969, σ. 13.  (3) ΕΕ αριθ. Ν 166 της 17.7.1968, σ. 2.  (4) ΕΕ αριθ. Ν 158 της 1.7.1969, σ. 44.      ΠΑΡΑΡΤΗΜΑ    Για την προσαρμογή της καθορισθείσης εκ των προτέρων επιστροφής κατά την εξαγωγή  >(1)"> ID="1">κατωτέρα ή ίση με 5%> ID="2">0,00"> ID="1">ανωτέρα από 5% και κατωτέρα ή ίση με 15%> ID="2">0,10"> ID="1">ανωτέρα από 15% και κατωτέρα ή ίση με 30%>  ID="2">0,20"> ID="1">ανωτέρα από 30% και κατωτέρα ή ίση με 50%> ID="2">0,40"> ID="1">κατωτέρα από 50%> ID="2">0,60"">   (1)Θεωρούνται ως προϊόντα σιτηρών τα προϊόντα που αναγράφονται στο κεφάλαιο 10 και στις κλάσεις 10.01 και 11.02 (πλην της διακρίσεως 11.02 F) του Κοινού Δασμολογίου.